  Майя Бывальцева 28-30 куартолэзе Ижкарысь Усьтэм садын (Пушкинской ульча, 276А) туала вакытысь литературая «Кузебай» фестиваль ортчоз. Кызьы ивортӥзы ужрадэз радъясьёс, Удмуртилэн шоркараз тодмо гожъясьёс, лекторъёс, издательствоослэн ыстэм муртъёссы лыктозы. Куинь нунал ӵоже ми валаны тыршом, мар тужгес кулэ туала литератураын, мар лыдӟиськом но кытысь ми – Ижкарын улӥсьёс – книгаос утчаськом, мар сярысь асьме авторъёс гожъяло, кыӵе инты басьтэ Удмуртия Россилэн литературая картаяз Герман Суслов, «Кузебай» фестивалез радъясьУжрадын Россиысь издательствоослэн фестивалез радъясьёсын но книгапоттӥсьёсын быръем книгаосынызы тодматозы. Уноез издательствоос Ижкаре нырысьсэ вуозы. Озьы ик фестивале кылосбурчиос, суредасьёс, крезьгурасьёс пыриськозы. 28-тӥ куартолэзе тодосъя журналистэн, адямилэн ассэ визьмын валаны луонтэм воземез сярысь тужгес вузаськись книгаослэн авторенызы Ася Казанцеваен научно-популярной литература сярысь кенешон ортчоз.  29-тӥ куартолэзе «Ӟуч юрт» центрын солэн «Зачем нужны друзья? Способность к партнерству как залог эволюционного успеха» лекциез радъяськоз. Со нуналэ ик «Рассказы людей, с которыми ты едешь в одном трамвае» вылбамен огазеям книгаосын тодматон ортчоз. 30-тӥ куартолэзе Алексей Поляриновлэн «Риф» книгаеныз тодматон радъяськоз. Вань мылкыд карисьёс солы юанъёссэс сётыны быгатозы. Озьы ик фестивальын удмурт гожъясьёслы саклык висъялозы. Соослэсь ужъёссэс книга ярмаркаысь адӟыны луоз. Со сяна, Усьтэм садын кык бадӟым ужрадъёс чакламын. Фестивальлэн огез ужрадэз удмурт изданиослы, удмурт авторъёслы сӥземын луоз. 29-тӥ куартолэзе 17 часын «Кенеш» журналлэн юморлы сӥзем нимысьтыз выпускеныз тодматон ортчоз. Критик Шибанов луоз, удмурт стендап луоз. <…> Эшшо «Кузебай Герд для русских» лекция луоз. Солэсь ӟуч кылын кылёсбурзэ эскерись Андрей Гоголев бадӟым лекция лыдӟоз – со арнанянуалэ 17 часын Герман Суслов, «Кузебай» фестивалез радъясь Фестивальлэн вань ужрадъёсаз пыронэз эркын. Радлыкеныз  тодматскыны луоз Тодэ вайытом, 24-27 куартолэзе Удмуртиын «П. И. Чайковскийлэн шаераз» («На родине П. И. Чайковского») II литературая фестиваль ортчоз.  Тегъёс: Ижкар Литература Удмуртия фестиваль  